Ουκρανική Ορθόδοξη Εκκλησία (Πατριαρχείο Κιέβου)

Η Ουκρανική Ορθόδοξη Εκκλησία (Πατριαρχείο Κιέβου) (Συντομογραφία στα αγγλικά: UOC-KP, ουκρανικά: Українська Православна Церква - Київський Патріархат, УПЦ-КП) ιδρύθηκε το 1992 και είναι μία από τις τρεις ορθόδοξες δομές στην Ουκρανία, μαζί με την Ουκρανική Ορθόδοξη Εκκλησία (Πατριαρχείο Μόσχας) και την αυτοκέφαλη Ορθόδοξη Εκκλησία της Ουκρανίας. Καθεδρικός Ναός της Ουκρανικής Ορθόδοξης Εκκλησίας (Πατριαρχείο Κιέβου) είναι ο Ιερός Ναός του Αγίου Βλαδίμηρου στο Κίεβο.

Το Πατριαρχείο Κιέβου δεν έχει αναγνωριστεί από καμία αυτοκέφαλη Εκκλησία ή Πατριαρχείο της Ορθόδοξης Εκκλησίας και θεωρείται «σχισματική ομάδα» της Ορθόδοξης Εκκλησίας της Ουκρανίας.

Ιστορικά στοιχεία
Σύσταση Πατριαρχείου Κιέβου - Καθαίρεση και αφορισμός Φιλάρετου
Προκαθήμενος και ιδρυτής της είναι ο μητροπολίτης Φιλάρετος (Denysenko) από το 1995, που αυτοαναγορεύθηκε σε Πατριάρχη. 

Είχε προηγηθεί η καθαίρεσή του το 1992 και στη συνέχεια ο αφορισμός του από την Ρωσική Ορθόδοξη Εκκλησία το 1997, ενέργεια που δεν αναγνωρίστηκε από τη σύνοδο της UOC-KP, αλλά αναγνωρίστηκε από σύσσωμη την Ορθόδοξη Εκκλησία, συμπεριλαμβανομένης της Εκκλησίας της Κωνσταντινούπολης. Η Αγία και Ιερά Σύνοδος του Οικουμενικού Πατριαρχείου, με επιστολή που απέστειλε στον Πατριάρχη Μόσχας Αλέξιο Β' τον Ιούλιο του 1992, έκανε αποδεκτή την καθαίρεση του Φιλάρετου και ο Οικουμενικός Πατριάρχης αναγνώρισε τον αναθεματισμό του με επιστολή του προς τον Πατριάρχη Αλέξιο Β' τον Απρίλιο του 1997.

Αποκατάσταση Φιλάρετου από το Οικουμενικό Πατριαρχείο
Το Οικουμενικό Πατριαρχείο, στις 11 Οκτωβρίου 2018, αποφάσισε να επανεντάξει τους κληρικούς και πιστούς της UOC-KP στην Ορθόδοξη Εκκλησία, μη αναγνωρίζοντας τον τίτλο Πατριαρχείο.Εφημερίδα Καθημερινή, 11.10.2018 - "Το Οικουμενικό Πατριαρχείο εμμένει στην απόφαση για Αυτοκεφαλία της Ουκρανικής Εκκλησίας (βίντεο)""Οικουμενικός Πατριάρχης: «Ο Φιλάρετος είναι πρώην Μητροπολίτης Κιέβου»", ΡΟΜΦΑΙΑ 29.05.2019 Μετά την Σύνοδο του Οικουμενικού Πατριαρχείου, ο Φιλάρετος αποκαταστάθηκε ως «πρώην μητροπολίτης Κιέβου», ενώ παράλληλα, αποφασίστηκε να χορηγηθεί αυτοκεφαλία σε μια ενοποιημένη εκκλησία στην Ουκρανία. "Το Οικουμενικό Πατριαρχείο αναγνωρίζει ως αυτοκέφαλη την Ουκρανική Ορθόδοξη Εκκλησία", ΕΦΗΜΕΡΙΔΑ ΤΩΝ ΣΥΝΤΑΚΤΩΝ 11.10.2018

Ενωτική σύνοδος - Ίδρυση αυτοκέφαλης Ορθόδοξης Εκκλησίας της Ουκρανίας
Στις 15 Δεκεμβρίου 2018, επίσκοποι και αντιπρόσωποί της Ουκρανικής Ορθόδοξης Εκκλησίας (Πατριαρχείο Κιέβου) (UOC-KP), της Ουκρανικής Αυτοκέφαλης Ορθόδοξης Εκκλησίας (UAOC) και μερικά μέλη της Ουκρανικής Ορθόδοξης Εκκλησίας (Πατριαρχείο Μόσχας) (UOC-MP) μετά από Ενωτική Σύνοδο, υπό την καθοδήγηση του Οικουμενικού Πατριαρχείου και υπό την προεδρία του τότε μητροπολίτη Γαλλίας Εμμανουήλ, ίδρυσαν την αυτοκέφαλη Ορθόδοξη Εκκλησία της Ουκρανίας. Κατά τη διάρκεια της Συνόδου, ο μητροπολίτης Επιφάνιος (πρώην επίσκοπος του Πατριαρχείου Κιέβου) εξελέγη Μητροπολίτης Κιέβου και πάσης Ουκρανίας και έγινε προκαθήμενος της νεοσύστατης Ορθόδοξης Εκκλησίας της Ουκρανίας (OCU). Εφημερίδα Καθημερινή, 05.01.2019 - "Υπεγράφη το ιστορικό διάταγμα για την Αυτοκεφαλία της Εκκλησίας της Ουκρανίας""Православна церква України буде автокефальною - статут (повний текст документу)" РБК-Украина "The Orthodox Church of Ukraine will be autocephalous - the charter", 15 December 2018

Επανασύσταση Πατριαρχείου Κιέβου-  Προσχώρηση Ελλήνων ΓΟΧ επισκόπων
Στις 25 Ιουνίου 2019 ο Φιλάρετος και ένας μικρός αριθμός ακολούθων του, αποχώρησαν από την αυτοκέφαλη Ορθόδοξη Εκκλησία της Ουκρανίας (OCU) επαναφέροντας την Ουκρανική Ορθόδοξη Εκκλησία (Πατριαρχείο Κιέβου) (UOC-KP), "Ο Φιλάρετος δημιούργησε Σύνοδο και αποχώρησε από την Ουκρανική Εκκλησία", ΡΟΜΦΑΙΑ 25.06.2019
στην οποία προσχώρησαν και δύο Έλληνες Ορθόδοξοι Παλαιοημερολογίτες ρασοφόροι. Στις 23 Οκτωβρίου 2021 ο Αυξέντιος Μαρίνης (μητροπολίτης Αιγίνης και Πόρου), με τον τίτλο του Μητροπολίτη "Χερσονήσου και Αιγίνης" και στη συνέχεια Χερσώνος και Βολνόβας, που ορίστηκε «Πατριαρχικός Έξαρχος και Αποκρισάριος εν Ελλάδι και Γενικός Διευθυντής του Γραφείου Εκπροσώπησης του Πατριαρχείου Κιέβου εν Αθήναις με καθήκοντα την διαποίμανση των εν Ελλάδι παρεπιδημούντων Ουκρανών"Στο «Πατριαρχείο» Κιέβου θα υπάγεται ο ΓΟΧ Μητροπολίτης Αιγίνης Αυξέντιος", ΡΟΜΦΑΙΑ 25.10.2021"Έξαρχος του Πατριαρχείου Κιέβου στην Ελλάδα ο Χερσώνος Αυξέντιος", ΡΟΜΦΑΙΑ 25.1.2022». Ακολούθησε ο Χρυσόστομος Καλλής (μητροπολίτης Δερβενοχωρίων) ο οποίος με απόφαση της Ιεράς Συνόδου του Πατριαρχείου Κιέβου, μετονομάστηκε σε Μητροπολίτη Μαριουπόλεως και Θεοδοσίας."Ένας ακόμη ΓΟΧ Ιεράρχης από την Ελλάδα προσχώρησε στον Φιλάρετο", ΡΟΜΦΑΙΑ 15.12.2021
"Ο Φιλάρετος μεγαλώνει συνεχώς το «Πατριαρχείο Κιέβου» (ΦΩΤΟ)", ΡΟΜΦΑΙΑ 24.1.2022

Στις 23 Αυγούστου 2024, αντιπροσωπεία του Οικουμενικού Πατριαρχείου, αποτελούμενη από τρεις επισκόπους επισκέφθηκαν τον Φιλάρετο στην κατοικία του, με αφορμή την παρουσία τους στις εκδηλώσεις για την 33η επέτειο από την ανεξαρτησία της Ουκρανίας. Σχετικά με την κατάσταση της διχασμένης Ορθοδοξίας στην χώρα, ο ίδιος πρότεινε την σύγκληση (νέου) Παν-Ουκρανικού Τοπικού Συμβουλίου, το οποίο θα ενώσει και τους τρεις κλάδους της. Η αντιπροσωπεία του Οικουμενικού Πατριαρχείου συμφώνησε στην έναρξη διαλόγου ώστε να ξεπεραστούν οι δυσκολίες με στόχο την ενότητα."Στον «Πατριάρχη» Φιλάρετο η Αντιπροσωπεία του Οικουμενικού Πατριαρχείου", ΡΟΜΦΑΙΑ 23.08.2024 

Παραπομπές

Κατηγορία:Χριστιανισμός στην Ουκρανία